《上舶使监丞王会溪》
宋代·蒲寿宬

抗意欲窥奇，栖潛在郡帙。
犹疑甕为天，岂信肓问日。
清晨非梦寐，见此五色笔。
寒光动斗牛，馀照堕圭荜。
目前千古在，吾故一日失。
至道涵深纯，大雅藏僩瑟。
怀兹泉石心，贲之林野质。
百年岂不短，万羡从此毕。
倘云可与语，敢惮行以膝。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。